บาทเปิด 34.55บาทต่อดอลลาร์ อ่อนค่า
เงินบาทเปิดตลาด 34.55บาทต่อดอลลาร์ เคลื่อนไหวตามทิศทางตลาด หลังบอนด์ยิลด์เพิ่มหนุนดอลลาร์แข็งค่า
9 มิ.ย. 2565

เมื่อวันที่ 9 มิ.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.55 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.52 บาท/ดอลลาร์ โดยเคลื่อนไหวในทิศทางเดียวกับตลาดโลก เนื่องจากดอลลาร์แข็งค่าหลังได้รับปัจจัยกดดันจากอัตราดอกเบี้ยพันธบัตรของสหรัฐปรับตัวเพิ่มขึ้น และราคาน้ำมันที่ปรับตัวสูงขึ้นแตะ 122 ดอลลาร์/บาร์เรล ทำให้นักลงทุนกลับมากังวลเรื่องอัตราเงินเฟ้อและทิศทางดอกเบี้ยนโยบายของธนาคารกลางสหรัฐ (เฟด) ส่วนมติ กนง.ที่ออกมาไม่มีผลต่อตลาดมากนัก"บาทอ่อนค่าต่อเนื่องตามทิศทางตลาดโลก เนื่องจากดอลลาร์แข็งค่าตามบอนด์ยีลด์ที่ปรับตัวสูงขึ้นและราคาน้ำมันสูงเกิน 122 ดอลลาร์ฯ ทำให้ตลาดกังวลเรื่องเงินเฟ้อและทิศทางดอกเบี้ย" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.45 - 34.60 บาท/ดอลลาร์